ถนนเทพรักษ์

ถนนเทพรักษ์ [อ่านว่า เทบ-รัก] () เป็นถนนสายหนึ่งในท้องที่เขตบางเขนและเขตสายไหม ทางตอนเหนือของกรุงเทพมหานคร

 ลักษณะ 
ถนนเทพรักษ์เป็นถนนคอนกรีตเสริมเหล็กขนาด 6-8 ช่องทางจราจร มีเกาะกลาง เขตทางกว้าง 40-60 เมตร ระยะทางยาวประมาณ 5,250 เมตรสำนักการโยธา. กรุงเทพมหานคร. "พิธีเปิดถนนโครงการต่อเชื่อม ถนนพหลโยธิน - รัตนโกสินทร์สมโภชน์ วันที่ 23 ธ.ค. 58 (21 ธ.ค. 58)." [ออนไลน์]. เข้าถึงได้จาก: http://www.bangkok.go.th/yota/page/top/391/ข่าวประชาสัมพันธ์/0/info/28105/พิธีเปิดถนนโครงการต่อเชื่อม-ถนนพหลโยธิน---รัตนโกสินทร์สมโภชน์-วันที่-23-ธค-58--21-ธค-58 2558. สืบค้น 8 กรกฎาคม 2559. มีจุดเริ่มต้นจากถนนพหลโยธินบริเวณแยกสะพานใหม่ ด้านใต้ของซอยพหลโยธิน 50 ในพื้นที่แขวงอนุสาวรีย์ เขตบางเขน ไปทางทิศตะวันออกเฉียงใต้ ข้ามคลองหนองผักชี เข้าสู่แขวงคลองถนน เขตสายไหม จากนั้นกลับเข้าพื้นที่แขวงอนุสาวรีย์อีกครั้งในช่วงสั้น ๆ ก่อนข้ามคลองหนองผักชีช่วงคลองกะเฉดเดิม เข้าสู่แขวงท่าแร้ง เขตบางเขน ตัดกับถนนวัชรพล มุ่งไปทางทิศตะวันออก ผ่านใต้ทางพิเศษฉลองรัช และไปสิ้นสุดที่หลังถนนสุขาภิบาล 5 บริเวณคลองหนองบัวบาน

 ประวัติ 
ถนนเทพรักษ์ตัดขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงเทศบาล สายเชื่อมระหว่างถนนพหลโยธินกับถนนรัตนโกสินทร์สมโภช พ.ศ. 2541 โดยมีจุดประสงค์เพื่อบรรเทาปัญหาการจราจรในพื้นที่เขตบางเขน เขตสายไหม และบริเวณใกล้เคียง โดยจะช่วยกระจายการจราจรจากถนนสายหลักอย่างถนนพหลโยธินและถนนรามอินทราสู่ถนนโครงการสายนี้รวมทั้งถนนรัตนโกสินทร์สมโภช ถนนวัชรพล และถนนสายไหม นอกจากนี้ยังเป็นการพัฒนาโครงสร้างพื้นฐานเพื่อรองรับการขยายตัวทางเศรษฐกิจและสังคมในอนาคต อย่างไรก็ตาม กฎหมายดังกล่าวได้หมดอายุบังคับใช้ไปก่อนที่กรุงเทพมหานครจะสำรวจแนวเขตที่ดินที่จะเวนคืนให้แล้วเสร็จ จึงได้ออกพระราชกฤษฎีกาเดียวกันอีกครั้งในปี พ.ศ. 2545 

ต่อมา โครงการถนนสายเชื่อมระหว่างถนนพหลโยธินกับถนนรัตนโกสินทร์สมโภชกลายเป็นหนึ่งในโครงการก่อสร้างถนนและอุโมงค์ทางลอด 16 โครงการของสำนักการโยธา กรุงเทพมหานคร ที่ถูกกรมสอบสวนคดีพิเศษเข้าสอบสวนเมื่อปี พ.ศ. 2549 หลังจากเกิดความไม่โปร่งใสในขั้นตอนการประมูลงานก่อสร้าง ทำให้กรุงเทพมหานครต้องยกเลิกการประมูลและชะลอโครงการไปผู้จัดการออนไลน์. "“อภิรักษ์” ยกเลิก 9 โครงการ กทม.หลังพบฮั้วประมูล." ผู้จัดการออนไลน์. [ออนไลน์]. เข้าถึงได้จาก: http://www.manager.co.th/Qol/ViewNews.aspx?NewsID=9490000007972 2549. สืบค้น 8 กรกฎาคม 2559. จากนั้นจึงพิจารณาตั้งโครงการขึ้นมาใหม่และเปิดประมูลในช่วงปี พ.ศ. 2551 แม้จะได้ผู้ชนะการประมูลรายใหม่แล้ว แต่ขณะนั้นเป็นช่วงที่ราคาน้ำมันปรับตัวสูง ส่งผลให้ราคาวัสดุก่อสร้างปรับตัวสูงตามไปด้วย จึงมีการเจรจาต่อรองเรื่องราคางานระหว่างผู้รับเหมากับกรุงเทพมหานครยืดเยื้อเป็นเวลานานฐานเศรษฐกิจ. "ตัด 6 เลนใหม่ มี.ค.53." ฐานเศรษฐกิจ. ฉบับที่ 2,509 (28 กุมภาพันธ์ - 3 มีนาคม พ.ศ. 2553). กว่าผู้รับเหมาจะลงพื้นที่ก่อสร้างถนนได้จริงเวลาก็ล่วงมาจนถึงเดือนกรกฎาคม พ.ศ. 2553 โดยในครั้งแรกมีกำหนดแล้วเสร็จในปี พ.ศ. 2555ผู้จัดการออนไลน์. "เกือบลืม! เปิดแล้วถนน 5 ปีเพิ่งเสร็จ! ผลงาน “ชายหมู” 896 ล้าน เชื่อมพหลฯ-รัตนโกสินทร์ฯ." ผู้จัดการออนไลน์. [ออนไลน์]. เข้าถึงได้จาก: http://www.manager.co.th/Politics/ViewNews.aspx?NewsID=9580000140311&Html=1&TabID=1&  2558. สืบค้น 8 กรกฎาคม 2559. แต่ยังคงประสบปัญหาเรื่องการเวนคืนที่ดิน การรื้อย้ายระบบสาธารณูปโภค และอุทกภัยในประเทศไทย พ.ศ. 2554 จึงต้องขยายเวลาก่อสร้างออกไปอีกเรื่อย ๆ ในที่สุดจึงแล้วเสร็จและสามารถเปิดการจราจรในวันที่ 23 ธันวาคม พ.ศ. 2558กองประชาสัมพันธ์. กรุงเทพมหานคร. "ผู้ว่าฯกทม.เปิดถนนโครงการก่อสร้างถนนพหลโยธิน-รัตนโกสินทร์สมโภช." [ออนไลน์]. เข้าถึงได้จาก: http://www.prbangkok.com/News_executives/39434 2558. สืบค้น 8 กรกฎาคม 2559.

ในวันที่ 31 พฤษภาคม พ.ศ. 2559 คณะกรรมการกลางตั้งชื่อถนน ตรอก ซอย วงเวียน ทางแยก คลอง สะพาน และสถานที่สำคัญในเขตกรุงเทพมหานคร ซึ่งประกอบด้วยรองปลัดกรุงเทพมหานคร ร่วมกับผู้แทนจากสำนักการโยธา สำนักการจราจรและขนส่ง สำนักการระบายน้ำ และสำนักงานเขตที่เกี่ยวข้องของกรุงเทพมหานคร รวมทั้งผู้แทนสำนักงานราชบัณฑิตยสภาและกรมศิลปากร ได้พิจารณาและอนุมัติให้ตั้งชื่อถนนสายเชื่อมระหว่างถนนพหลโยธินกับถนนสุขาภิบาล 5 (รัตนโกสินทร์สมโภชเดิม) อย่างเป็นทางการว่า "ถนนเทพรักษ์" ซึ่งมีความหมายว่า ถนนที่มีเทพยดาปกปักรักษาคุ้มครอง ทำให้ผู้ใช้ถนนดังกล่าวปลอดภัยเดลินิวส์. "ได้ชื่อถนนใหม่ 2 แห่ง “ถนนเทพรักษ์” กับ“ถนนพัฒนาการ”." เดลินิวส์. [ออนไลน์]. เข้าถึงได้จาก: http://www1.dailynews.co.th/bangkok/401324 2559. สืบค้น 8 กรกฎาคม 2559.

 ถนนต่อเชื่อม 
ต่อมาสำนักการโยธา กรุงเทพมหานคร ได้ดำเนินการก่อสร้างถนนต่อเชื่อมถนนเทพรักษ์อีก 2 ส่วน ดังนี้
 ก่อสร้างสะพานถนนเชื่อมต่อจากถนนเทพรักษ์ไปทางทิศตะวันตก ข้ามถนนพหลโยธิน ลอดใต้คานทางวิ่งรถไฟฟ้าบีทีเอส สายสุขุมวิทในระยะความสูง 5 เมตร จากนั้นเบี่ยงไปทางทิศตะวันตกเฉียงใต้ เลียบคลองถนน แล้วเบี่ยงกลับมาทางทิศตะวันตกเข้าสู่พื้นที่แขวงสนามบิน เขตดอนเมือง แล้วเลียบคลองวัดหลักสี่ไปบรรจบถนนวิภาวดีรังสิต รวมถึงก่อสร้างถนนสายแยกไปเชื่อมต่อกับถนนเทวฤทธิ์พันลึก เพื่อเพิ่มความสะดวกแก่ผู้ที่ต้องการจะสัญจรไปยังท่าอากาศยานดอนเมืองอีกด้วย รวมระยะทางประมาณ 2.8 กิโลเมตร โดยเปิดให้บริการเมื่อวันที่ 29 มิถุนายน พ.ศ. 2568 แต่ยังมิได้กำหนดชื่ออย่างเป็นทางการ
 โครงการก่อสร้างถนนต่อเชื่อมจากถนนเทพรักษ์บริเวณถัดจากถนนสุขาภิบาล 5 เลียบคลองสามตะวันตก ไปบรรจบถนนนิมิตใหม่ในพื้นที่เขตคลองสามวา ระยะทางประมาณ 9 กิโลเมตร และถนนต่อเชื่อมจากบริเวณใกล้คลองลำหนองจอก ไปบรรจบแยกลาดปลาเค้า จุดตัดถนนรามอินทราและถนนลาดปลาเค้า ระยะทาง 2.2 กิโลเมตร เพื่อพัฒนาโครงข่ายการคมนาคมให้มีความสมบูรณ์ยิ่งขึ้น

 เชิงอรรถ 

 อ้างอิง 

เทพรักษ์
เทพรักษ์
เทพรักษ์
หมวดหมู่:สิ่งก่อสร้างตั้งแต่ พ.ศ. 2558